Diari Oficial de la Generalitat Valenciana


Sumari del DOGV 821, del 10-05-1988 (1988/811081)

ORDRE de 3 de maig de 1988, de la Conselleria de Treball i Seguretat Social, per la qual s'estableix un programa d'ajudes per a l'economia social.
--------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/05/03/(5)/dof/vci/html**

### Dades del document

Número de DOGV
:   821

Data del DOGV
:   10-05-1988

Secció del DOGV
:   DISPOSICIONS GENERALS

Número del document
:   1988/811081


Data del document
:   03-05-1988

Organisme emissor
:   Conselleria de Treball i Seguretat Social

Tipus de document
:   Ordre

Correcció d'errades

Anàlisi jurídica

Ordre de 3 de maig de 1988, de la Conselleria de Treball i Seguretat Social, per la qual s'estableix un programa d'ajudes per a l'economia social.  
El Decret 57/88, de 25 d'abril, del Consell de la Generalitat Valenciana (DOGV 2-5-88), pel qual s'estableixen programes de suport a la creació d'ocupació, i que recull les orientacions del PEV-II pel que fa al mercat de treball, contempla entre aquestes les ajudes destinades a la generació d'ocupació a través de les figures associatives que integren l'«Economia Social»: les Cooperatives i les Societats Anònimes Laborals, el que fa necessari desenvolupar les normes de procediment per a fer efectives les esmentades ajudes.  
A més, cal afegir que amb aquesta norma es pretén gestionar les ajudes al foment d'ocupació en Cooperatives i Societats Anònimes Laborals de l?Ordre del Ministeri de Treball i Seguretat Social de 21 de febrer de 1986 (BOE 27-2-86), la gestió de les quals ha estat transferida a la nostra Comunitat, i alhora establir noves ajudes per a Cooperatives i Societats Anònimes Laborals coherents amb aquesta última Ordre.  
En atenció d'aquests motius, atesa la Disposició Addicional Primera del Decret 57/88, de 25 d'abril, del Consell de la Generalitat Valenciana, i fent ús de les facultats que confereixen la Llei 5/83, de 30 de desembre, de Govern Valencià (DOGV 30-12-83), i el Decret 36/88, de 21 de març, del Consell de la Generalitat Valenciana (DOGV 13-4-88), pel qual s'aprova el Reglament Orgànic i Funcional de la Conselleria de Treball i Seguretat Social,  
ORDENE:  
Article 1  
S'estableixen programes anuals d'ajudes per a Cooperatives i Societats Anònimes Laborals a fi de crear i mantenir llocs de treball, així com per al desenvolupament tecnològic, comercial i organitzatiu d'aquestes.  
Article 2. Beneficiaris.  
Seran beneficiaris de les ajudes d'aquests Programes:  
a) Les Cooperatives de treball associat o d'explotació comunitària de la terra, llurs socis treballadors, així com els socis de treball d'altres tipus de Cooperatives de les legalment previstes, sempre que les ajudes tinguen per finalitat la creació o conservació de llocs de treball.  
b) Les Societats Anònimes Laborals i/o llurs socis treballadors.  
c) Les Cooperatives de segon i ulterior grau, Unions i Federacions, així com Entitats sense finalitat lucrativa, entre els objectius de les quals estiga la formació, la difusió i el foment del Cooperativisme i/o l?Economia Social.  
Article 3  
Les ajudes esmentades en l'article primer podran consistir en:  
a) Subvencions financeres per tal de reduir els interessos de crèdits per a inversions de capital fix, destinat a la creació o al manteniment de Cooperatives i Societats Anònimes Laborals, o de préstecs la destinació dels quals siga l'aportació a capital social dels nous socis de treball de les susdites entitats.  
b) Subvencions per assistència tècnica.  
c) Subvencions per tal de formar, promocionar i fomentar el cooperativisme i l?economia social.  
d) Subvencions d'interessos de crèdits per a capital circulant, dirigits a la constitució de Fons de Maniobra o Estocs estratègics, o per a fer front a greus dèficits d'explotació en casos excepcionals expressament autoritzats pel Conseller de Treball i Seguretat Social.  
e) Subvencions de fins 250.000 PTA per soci quan es tracte de treballadors desocupats menors de 25 anys, o aturats de llarga duració que figuren inscrits, almenys, un any en la corresponent Oficina de Col·locació, o hagen percebut de bestreta les rendes de desocupació equivalents com a mínim a un any i adquiresquen la condició de socis treballadors d'una Societat Anònima Laboral o d'una Cooperativa. En aquest últim cas les quanties es podran incrementar en un 100% en el supòsit que siguen aprovats els Programes que amb aqueixa finalitat es presenten al Fons Social Europeu, segons l?Ordre del Ministeri de Treball i Seguretat Social de 21 de febrer de 1986.  
f) Subvencions d'operacions de Leasing acordades per Cooperatives o Societats Anònimes Laborals per a primera inversió o renovació de llurs actius fixos, en el marc dels acords que s'adopten amb les Institucions Financeres dedicades a tal activitat.  
g) Avals per a garantir les operacions creditícies previstes en els apartats a) i d) d'aquest article en els termes que determine la Conselleria d'Economia i Hisenda, segons la Llei 1/1988, de 29 de febrer, de Pressuposts de la Generalitat Valenciana (DOGV 8-3-88).  
Article 4  
La subvenció financera a què fan referència els apartats a) i d) de l'art. 3, serà fins a 6 punts del tipus d'interés fixat per l?entitat de Crèdit, pública o privada, que concedesca el préstec sol·licitat, sense que es puga superar la quantia de 500.000 PTA per soci integrant de la Cooperativa o Societat Anònima Laboral, tret dels casos excepcionals expressament autoritzats pel Conseller de Treball i Seguretat Social, amb els informes previs que considere oportú de demanar.  
Els préstecs, per a ser subvencionables, hauran de ser concedits per aquelles Entitats de Crèdit que tinguen subscrit un conveni amb aqueix fi amb la Generalitat Valenciana, o el Ministeri de Treball i Seguretat Social, i tindran com a destinació el finançament d'inversions les quals creen o mantinguen ocupació estable.  
Article 5  
Les subvencions per a assistència tècnica podran consistir en algunes de les modalitats següents:  
- Contractació de Directors Gerents Tècnics.  
- Estudis de viabilitat, organització, comercialització, diagnosi i altres d'anàloga naturalesa.  
- Estudis per a l?obtenció de finançament.  
- Auditories i informes econòmics.  
Aquestes ajudes podran concedir-se a instància de part o d'ofici, en aquest cas podrà subvencionar-se la totalitat del cost.  
Article 6  
Es concediran ajudes per a les activitats de Formació Cooperativa, Difusió i Foment del Cooperativisme i, en general de l?Economia Social, organitzades per les mateixes Cooperatives, les Societats Anònimes Laborals, llurs socis o llurs Organitzacions, així com per Entitats sense finalitat lucrativa entre els objectius de les quals estiga la formació, la difusió i el foment del Cooperativisme i l?Economia Social.  
A tals efectes podran subscriure's Convenis o Acords de Col·laboració entre la Conselleria de Treball i Seguretat Social i les Entitats i Organitzacions esmentades en el paràgraf anterior.  
Article 7  
Les sol·licituds de les ajudes previstes en aquesta norma es presentaran davant les Direccions Territorials de la Conselleria de Treball i Seguretat Social, es formularan en els impresos que facilitaran les Direccions Territorials, als quals s'adjuntarà la documentació complementària que aqueixos indiquen, i s'hi farà constar clarament l'ajuda sol·licitada.  
Les Direccions Territorials revisaran i verificaran els expedients. Quan l?expedient no estigués complet, el sol·licitant, a requeriment de la Direcció Territorial corresponent, haurà de completar-lo en el termini de deu dies, d'acord amb l'article 71 de la Llei de Procediment Administratiu.  
La Direcció Territorial corresponent, després de completat i valorat l?expedient, el trametrà a la Direcció General d'Ocupació i Cooperació perquè el resolga.  
El termini de presentació de sol·licituds finalitzarà, cada any, el 30 de novembre.  
Article 8  
El seguiment i control de les ajudes concedides segons aquesta disposició, es realitzarà a través dels Serveis de la Conselleria de Treball i Seguretat Social i de la Inspecció de Treball i Seguretat Social.  
Article 9  
En cas que concórreguen diverses ajudes de les previstes en aquesta norma, la quantia total d'aquestes no excedirà el límit d?1.000.000 PTA per soci, o del 2507o de la inversió prevista si concorrien amb l'ajuda establerta en l'article 3.a).  
Excepcionalment, el Conseller de Treball i Seguretat Social podrà ampliar els límits assenyalats en el paràgraf anterior, amb els informes previs que considere escaient de demanar.  
Article 10  
A la documentació específica exigida en cada programa, caldrà adjuntar-hi la que acredite que l?entitat sol·licitant es troba al corrent de les obligacions tributàries i amb la Seguretat Social, d'acord amb el que estableixen les Ordres de 28 d'abril de 1986 i 25 de novembre de 1987, del Ministeri d'Economia i Hisenda (BOE 30-4-86 i BOE 5-12-87).  
DISPOSICIO TRANSITORIA  
Les sol·licituds d'ajudes fetes a l'empara de les Ordres d'aquesta Conselleria de 31-3-86 (DOGV 5-5-86) i de 28-10-87 (DOGV 11-11-87), que, essent correctes, no pogueren ser ateses en l'any 1987 per manca de disponibilitats pressupostàries, ho seran amb caràcter preferent a càrrec d'aquesta Ordre, amb l'acreditació prèvia de tal extrem per l'organisme que al seu dia hi hagué de resoldre.  
DISPOSICIONS ADICIONALS  
Primera  
Les accions cobertes per aquesta Ordre, llevat dels supòsits indicats en l?anterior Disposició Transitòria, hauran de ser realitzades amb posterioritat a l'1 de gener de 1988.  
Segona  
Si l'ajut demanat a l?empara d'aquesta norma coincidia amb alguna de les actuacions de la Conselleria d?Indústria, Comerç i Turisme, se sol·licitaria informe de la susdita Conselleria.  
DISPOSICIO FINAL  
Aquesta Ordre vigirà l?endemà de la publicació en el Diari Oficial de la Generalitat Valenciana. Tanmateix, durant aquest primer any de vigència tindrà efectes des de l?u de gener de 1988.  
València, 3 de maig de 1988.  
El Conseller de Treball i Seguretat Social,  
MIQUEL DOMENECH I PASTOR


Còpia Permalink ELI